รัฐบาลไทย-ข่าวทำเนียบรัฐบาล-พม. กำชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยน้ำท่วมฉับพลัน ที่จ.ตรัง พร้อมเร่งช่วยเหลือหญิงชราวัย 90 ปี รับภาระดูแลสามีวัย 78 ปี ที่ จ.นครศรีธรรมราช
วันพุธที่ 24 ตุลาคม 2561
พม. กําชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยน้ําท่วมฉับพลัน ที่จ.ตรัง พร้อมเร่งช่วยเหลือหญิงชราวัย 90 ปี รับภาระดูแลสามีวัย 78 ปี ที่ จ.นครศรีธรรมราช
พม. กําชับทีม One Home เร่งลงพื้นที่ช่วยเหลือประชาชนกลุ่มเป้าหมายที่ประสบภัยพายุฝนพัดกระหน่ํา น้ําท่วมฉับพลัน ที่จ.ตรัง พร้อมเร่งช่วยเหลือหญิงชราวัย 90 ปี รับภาระดูแลสามีวัย 78 ปี พิการเดินไม่ได้ และตาบอดทั้ง 2 ข้าง ที่ จ.นครศรีธรรมราช
วันนี้ (24 ต.ค. 61) เวลา 08.30 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 132/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายปรเมธีกล่าวว่า จากกรณีที่จังหวัดตรัง เกิดพายุฝนตกกระหน่ําอย่างหนัก ส่งผลให้ฝายน้ําล้นประปาหมู่บ้านไหลทะลักเข้าท่วมบ้านเรือนประชาชนจํานวน 5 หมู่บ้านอย่างฉับพลัน มีประชาชนได้รับความเดือดร้อนจํานวนมาก โดยเฉพาะผู้สูงอายุที่ป่วยและพิการ นั้น กระทรวง พม. มีความห่วงใยประชาชนที่ได้รับผลกระทบจากสถานการณ์ดังกล่าว จึงได้กําชับให้พัฒนาสังคมและความมั่นคงของมนุษย์จังหวัดตรัง พร้อมทีม One Home เร่งลงพื้นที่ให้ความช่วยเหลือบรรเทาความเดือดร้อนประชาชนในพื้นที่ที่ประสบภัยอย่างเร่งด่วน ตามภารกิจของกระทรวง พม. โดยเฉพาะกลุ่มเป้าหมายของกระทรวง พม. ได้แก่ เด็ก คนพิการ ผู้สูงอายุ และผู้ด้อยโอกาส ทั้งนี้ หากประชาชนที่ประสบภัยและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่
นายปรเมธีกล่าวต่ออีกว่า อีกหญิงชราวัย 90 ปี ต้องรับภาระดูแลสามีแก่ชราวัย 78 ปี ที่พิการแขน-ขาอ่อนแรง เดินไม่ได้ และตาบอดทั้ง 2 ข้าง ทั้ง 2 ชีวิต อาศัยอยู่เพียงลําพังในห้องเช่าสภาพเก่าทรุดโทรม ครอบครัวมีฐานะยากจน อาศัยเพียงเบี้ยยังชีพคนพิการและผู้สูงอายุใช้ประทังชีวิต ที่จังหวัดนครศรีธรรมราช และกรณีหญิงชราวัย 87 ปี สุขภาพร่างกายไม่แข็งแรง อาศัยอยู่เพียงลําพังในบ้านสภาพเก่าทรุดโทรมใกล้ผุพัง ไม่มีไฟฟ้าและน้ําประปาใช้ อาศัยขอข้าววัดกินประทังชีวิต มีลูกสาว 1 คน แต่ถูกต้องโทษในเรือนจํา ที่จังหวัดระยอง นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ได้แก่ พมจ.นครศรีธรรมราช และ พมจ.ระยอง พร้อมทีม One Home ทั้ง 2 จังหวัด ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านคนพิการและผู้สูงอายุ ของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด รวมทั้ง การให้คําปรึกษาแนะนําเพื่อขอรับสิทธิตามกฎหมายตามความเหมาะสม การปรับปรุงสภาพที่อยู่อาศัยให้เหมาะสมและถูกสุขลักษณะ พร้อมร่วมกันหาแนวทางการช่วยเหลือในระยะยาวต่อไป
นายปรเมธีกล่าวเพิ่มเติมว่า สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีเด็กชายสองพี่น้อง กําพร้าพ่อ อาศัยอยู่กับแม่ พ่อเลี้ยง ตา แลยายที่พิการหูหนวก ครอบครัวมีฐานะยากจน รายได้ไม่เพียงพอค่าใช้จ่าย ที่จังหวัดนครนายก นั้น ทางทีม One Home ได้ลงพื้นที่เยี่ยมบ้านเพื่อให้กําลังใจ และมอบเครื่องอุปโภค บริโภค พร้อมประสานหน่วยงานที่เกี่ยวข้องด้านเครื่องมือแพทย์เครื่องช่วยฟังสําหรับคนหูหนวก และการปรับปรุงสภาพที่อยู่อาศัยให้ถูกสุขลักษณะ พร้อมเสนอเรื่องการพิจารณาช่วยเหลือเงินกองทุนคุ้มครองเด็ก อีกทั้งแนะนําเรื่องการกู้ยืมเงินประกอบอาชีพคนพิการ